o
Elus on keerulisi etappe. Paljud soovivad teada, miks.
Täna räägime, kuidas jääda raskuste keskel rahulolevaks.
Alati pole vaja teada, miks. Meie osa on loota Jumala peale.
IGAPÄEVAELU RÕÕMUD Jumala usaldamine pimesi
Kohe kuulete tähtsat õpetust, kuid esialgu lugu mehest,
kes loodab oma elu suurimas võitluses Jumala peale.
Sageli kuuleme mõne tunnistuse võidukat lõppu,
kuid tähtis on mõista, kuidas inimesed sinnamaani jõuavad.
Toome Jumalale au, kui paneme oma lootuse Tema peale.
Meil polegi tegelikult vaja teada, miks, kuna teame, et Tema teab.
Me peame lihtsalt Teda usaldama ning uskuma, et Ta hoolitseb me eest.
Nii lõpeb kõik veel hästi.
Dan Nuckolli oli edukas. Tal oli töö ning ta hoolitses oma pere eest.
Dani meediakarjäär oli edukas.
Tema elu väljakutseks oli olnud viljatus, lapse adopteerimine
ning tütre raske operatsioon, mis ta peaaegu tappis.
On väga ebatavaline, et 37-aastane mees saab ajuhalvatuse
pelgalt veres oleva kõrge kolesteroolitaseme tõttu.
Kuid ajuhalvatuse kätte surrakse.
Arst andis lehe, kus oli Dani seisundi kirjeldus.
Tal oli südamerabandusest tulenev ajuhalvatus.
See on tõsine: 90% sellistest haigetest surevad,
ülejäänud on terve elu halvatud.
2004.aasta sügiseks oli Dan koomas, halvatud ning kõnevõimetu.
Ta hingas aparaadi abil, teda toideti süstlaga ning keegi ei uskunud,
et ta elab üle 24 tunni.
Me ei tundnud kedagi, olime just siia kolinud.
Kuidas öelda meie lastele, et isa ei tulegi võib-olla enam koju?
Põlvitasin ja palusin:"Jumal, Sa äratasid Laatsaruse surnuist,
sa võid äratada ka Dani!"
Dan elas selle öö üle; tal kulus 3 kuud, et õppida taas elama:
neelama, rääkima, istuma ning motoorseid liigutusi tegema.
Dani keerulisest taastumisest ning pere vajaduste suurenemisest
tulenev stress pani perekonna kiiresti otsustama, kellele loota.
Rasketel aegadel õpib palju.
Mõistan, miks insuldi saanud inimesed annavad sageli alla.
Mõistan, et see on vanurite probleem.
Kuid hoolimata sellest, et on väga kerge alla anda,
on sellest kergem paluda Jumala käest abi.
Peale aastatepikkust füsioteraapiat, kõneteraapiat ja muud ravi,
ning olles järeleandmatu, õppis Dan taas käima ning autot juhtima.
Dan omandab uusi oskusi, et oma peret toita.
Tema taastumine on olnud imeline.
Arvan, et tema usk on teda palju aidanud.
Jumala peale lootmine rikastas Dani vaimulikku elu tohutult.
Ta on tänulik teise võimaluse eest elada.
Kasvasin üles kristlikus peres. Käisime perega koos kirikus,
kuid tõeliselt sain päästetud 24-aastaselt.
Sain insuldi ja selle tagajärjel ajuhalvatuse 37-selt.
Siis nägin tõeliselt Jumalat.
Õppisin Teda paremini tundma. Mul oli alati liiga kiire.
Mu elu jäi seisma, mul oli aega Jumalat kuulata.
Tema võime palvetada on insuldieelse perioodiga võrreldes täiesti erinev.
Ta on võtnud juhirolli....
...ka meie perekonnas usu suhtes.
Dan on jõudnud kaugele. Ja me kasvame perega.
Jumal on ustav.
Dani perekond käis Mehhikos teisi abivajavaid peresid aitamas.
Nad on rõõmsad, et lootsid rasketel hetketel Jumala peale.
Me ei küsinud: miks see juhtus? Fakt on see, et see juhtus.
Jumal andis meile armu ja jõu sellest olukorrast välja tulla.
Kui küsiksin endalt:"Miks," ajaks see mind täiesti hulluks.
Vastust pole. Mul pole vaja insuldi põhjust teada.
See selgub taevas.
Peame ühte asja mõistma, et olla oma eluga rahul.
Peame mõistma, et kõike, mis toimub, ei saa mõistusega haarata,
Peame loobuma teadmisest ja olema rahulolevad.
Jumalaga koos käies peame mõistma,
et kuigi mõni asi ei tunduks aus,
on meil vaja Teda armastada ja usaldada, uskudes,
et ükskõik, mis juhtub, Tema valitseb olukorra üle.
Kui me jätkuvalt Teda usaldame, pöörab Tema kõik meie kasuks.
Johannese 20. peatükis räägib Jeesus uskmatu Toomasega.
Jeesus ütles talle:"Sa usud mind, sest sa nägid mind.
Õndsad on need, kes ei näe, aga usuvad!"
Õndsad on need, kes ei näe, aga usuvad.
Õndsad on need, kes usuvad, kuigi ei näe.
Olen kuulnud palju tunnistusi, lugenud inimeste kohta raamatuid,
kellele on Jeesus nägemuses ilmunud. Ka ingleid on nähtud.
Ma pole midagi sellist näinud. See haavas mind kunagi.
"Jumal, halloo!"
Olen täiesti ilmutuste poolt! Kui teised näevad seda,
siis miks ma ei näe?
See annaks tohutu tõuke mu usuelule.
Kujutage ette, et Jeesus istub teie voodi serval ja räägib teiega.
See annaks vast tükiks ajaks energiat.
Kui kuuleme selliseid lugusid, siis mõtleme, et küll neil on alles usku.
Sellest hoolimata võivad inimesed, kes pressivad edasi,
nägemata erilisi ilmutusi, võivad omada suuremat usku.
Jumal vastas minu küsimusele: õndsad on need, kes usuvad, kuigi ei näe.
Oletame, et sa pole saanud veel läbimurret, kuid usud sellesse.
Sel juhul sa oled väga õnnistatud!
Kui su elus on toimunud midagi, millest sa pole aru saanud.
Sa ei suuda seda mõista, kuid usud jätkuvalt,
siis võid olla rohkem õnnistatud, kui inimesed, kellel pole väljakutseid.
See on teine asi, kui su usku on rängalt läbi proovitud,
kuid sa oled need eksamid läbinud, jäädes Jumalat uskuma.
Jumal on mitmel viisil müsteerum.
Me tahame Jumalat mõista, kuid Tema teed on Iiobi sõnul mõistetamatud.
Kui me mõistaksime kõike, mis Ta teeb, siis kas Ta oleks meie Jumal?
Kui teaksime kõike, kas Ta siis oleks meie Jumal?
Sel juhul oleksime Temaga võrdsed ja nii ei saa olema.
Tema mõtted ja teed ületavad meie arusaama.
Jumal tahab kuulda, et me usaldame Teda.
Täna vaatame mitmeid Piibli kirjakohti,
mis aitavad meil Jumala suurust uuel viisil mõista.
Kirjakohti peaks uurima, et võiksime näha ja uurida Jumala suurust.
On imeline, et Ta on meie sõber, Ta on meiega koos igas argipäevas,
me võime Temaga kõigest rääkida.
Kuid me peame olema ettevaatlikud, et me ei muutuks liiga familliaarseks,
et Jumal on justkui vaid meie sõber, sõps.
Sel juhul unustame, et Jumal on Kõikvõimas ja igavene,
kelle suhtes peaksime tundma aukartust.
Ärgem unustagem, et Ta teab kõike ning on meiega koos igal pool.
Miski ei jää Tema eest varjule. Ta teab iga meie mõtet ja igat sõna.
Ta teadis meie elupäevade arvu enne, kui ükski neist nägi ilmavalgust.
Soovin, et.....
...kui keegi siinolijatest on selline, nagu mina olin -
üritades teada ja lahendada kõike,
siis loodan, et mõned teist saavad Jumala käest täna ühe ilmutuse.
Peame mõistma, et on rumal eeldada, et Jumal seletab meile kõike.
Selline suhtumine ei nõua mingit usku.
Jumal ei anna meile ettekirjutatud päevaplaani, milles pole üllatusi.
Ei! Kõik peab minema just nii...
Ususamme tehes peame uskuma, et kuuleme Jumala häält.
Vastasel juhul on tagajärjed halvad. Loeme Iiobi 9. peatükki.
Inimesed kardavad Iiobi lugu, kuid just sinna me täna lähemegi.
Iiobi raamat on enne Psalme. Peale Iiobit vajame Psalme!
Iiob 9:5:
Tema liigutab mägesid, ilma et need märkaksid,
kui ta oma vihas neid kummutab;
tema põrutab maa oma asemelt, nõnda et selle sambad vabisevad;"
Mõistke Jumala võimsust.
"tema käsib päikest, et see ei tõuseks,
ja paneb tähed pitseriga kinni;" Ta takistab tähtede paistmise!
Jumal käsib päiksel ja kuul paista ning need kuuletuvad Talle.
Ta käsib äiksel tulla ning too kuuletub.
Me peame rohkem mõistma, kui vägev on meie Jumal.
Olgem ettevaatlikud, et me ei tee Jumalat liiga väikseks!
Salm 8:"tema üksinda laotab taevaid ja kõnnib mere lainete peal;
tema teeb Vankri-, Varda- ja Sõelatähed ja lõunapoolsed tähtkujud;
Vaadake salmi 10:
"tema teeb suuri ja mõistmatuid asju ning otsatuid imetegusid."
Alati saab olema küsimusi/teemasid, millele meil pole vastust.
Tean kogemusest ja Sõnast, et kui püüame alati asjade põhjust leida,
siis ma ei saagi kunagi olla rahul või rahulolev!!
Nii ei saa siseneda Jumala hingamisse,
sest usalduse juurde käib see, et sa ei tea kõiki detaile!
Kui paljudel teist on olnud ränki, seletamatuid asju?
Kuid ebaõiglaseid asju,
mida sa polnud välja teeninud? Ebaõiglust?
Kas mõtled, miks on kurjad inimesed edukad, õiged aga kannatavad?
Kas see ei aja närvi, kui sa teenid Jumalat parima arusaama kohaselt,
kuid keegi teine saab sinu poolt ihaldatud ametikõrgenduse?
Siis nurised Jumalale, et sa ei mõista seda.
Sa ei peagi seda mõistma!
Ütle lihtsalt:"Ma ei vaja seda tööd, et olla õnnelik, Sina oled mu rõõm!"
Ma ei kavatse...kuulake mind!
Ma ei kavatse teha vaenlast sellega õnnelikuks,
et ma raiskan oma aega, püüdes kõigest aru saada!
Ainult kurat rõõmustab raisatud aja üle, mil oleme püüdnud kõike mõista.
Jumal tahab kuulda:"Ma usaldan sind. Kõik mu ajad on su käes.
Tean, et kõik tuleb kasuks neile, kes Jumalat armastavad,
neile, kes on Tema kavatuse kohaselt kutsutud."
Iisraeli rahvas tahtis alati teada, miks!
Nad käisid 11 päeva teekonda 40 aastat!
Sageli teeme ka meie nii.
Me arvame, et saime millelegi pihta, kuid tegelikult ei saanud.
See vaid tundub meile mõistlik.
Pole vaja kõike mõista, vajame võimet asju eristada.
Jah, Jumala käest võib paar korda küsida, et miks, Jumal,
kuid kui see meid juba hämmastab, oleme läinud liiga kaugele.
Kohe kui see juhtub, peame tagasi pöörduma,
kuna Jumal ei pane meid valel viisil hämmastuma.
Iisraellased veetsid 40 aastat kõrbes, käies ümber sama mäe,
11 päeva asemel. Kui me loeme Piiblist nende teekonna kohta,
on uskumatu, kui palju nad virisesid, kurdsid ja halisesid,
tahtes vastust küsimusele "Miks". "Miks tõid meid siia surema?"
"Miks meil pole vett?" "Miks saame ainult mannat süüa?"
"Miks meil pole liha? Mooses, miks sa ei jätnud meid rahule?"
Ja Mooses ütles Jumalale: "Miks sa valisid minu?"
Kõik tahtsid teada, miks. Valedele küsimustele ei vastatud.
Jumal oleks tahtnud kuulda: "Anna meile teekonna jaoks jõudu,
ja aita meid käia Sinu teedel ilma kahtluseta, süüdistamata
ning vastuseid nõudmata. Ma usaldan sind!"
Soovitan sul täna vahetada välja oma küsimused usalduse vastu.
Meenutage Jeesuse sõnu: "Õnnistatud on need, kes usuvad,
kuigi ei näe vastuseid"
"Õnnistatud need, kes usuvad, hoolimata sellest, et nad ei mõista."
Liiga paljud inimesed püüavad Jumalat mõistusega teenida ja mitte südamega.
Meie meeled peavad uuenema, kuid kui need on täis küsimusi...
Jumalat ei saa teenida, püüdes Temalt kõike teada saada,
vaid südameusu ning mõistuse kontrolli alla võtmise kaudu,
kui see ei lähe Jumala Sõnaga kokku.
Vaatame Taanieli raamatu 4. peatükki.
Salm 35: Kõiki, kes elavad maa peal, ei tule panna mikski, sest tema talitab,
nagu tahab, niihästi taeva väega kui maa elanikega, ega ole seda,
kes võiks lüüa tema käe peale ja öelda temale:Mis sa teed?”
Kui tihti te ütlete seda Jumalale?
"Jumal, misasja Sa teed?
"Ma ei mõista Sind."
Vahest in meil visioon sellest, mida me peaksime tegema.
Astume vapralt need ususammud ning oleme uhked selle üle.
Siis aga läheb kõik valesti.
"Miks, Jumal, miks? Mis ma nüüd teen? Ma ei mõista. Arvasin, et...."
Lõpeta see arvamine. Vaata, mis su südames on.
"Jah, Jumal innustas mind seda tegema." Ära siis kahtle!
Mulle meeldib Aabrahami lugu. "
Ja Issand ütles Aabramile:Mine omalt maalt,
omast sugukonnast ja isakojast maale, mille ma sulle näitan!
Ma teen sind suureks rahvaks ja õnnistan sind,"
Ning Aabraham läks ja lootis Jumala peale.
Ta hakkas liikuma, lootes Jumala juhtimise peale.
Kelle meelest me kulutame liiga palju aega asjade ratsionaliseerimisele?
Püüame kõike selgitada, kuigi peaks uskuma, et Jumal kontrollib mängu.
Jumal ütles Gideonile: "Sina vapper mees, Issand on sinuga!"
Gideon vastas:"Aga miks on siis olukorrad sellised, nagu nad on?"
Sinu olukorrad ei näe ehk sellised välja, nagu Jumal oleks sinuga.
Kuid Ta on sinuga. Ta iial ei jäta sind maha ega hülga sind!
Ta on koos kõigiga, kes tänast sõnumit kuulavad.
Ta tõi teid siia konverentsile ning hoolitseb ka teie perekondade eest.
Inimestele, kes tahavad kõiki kontrollida, see ei meeldi.
Mõistuse inimesed, kellel on oma peas kõik planeeritud,
kalender täis kirjutatud, neile ei meeldi minu sõnum.
Ka mulle on see sõnum vastukarva, kuid ma siiski jutlustan selle,
kuna ma tean, et võin vaid siis olla õnnelik, kui lasen Jumalal olla Jumal
ja kui ma ei nõua Tema käest vastuseid! See pole minu asi.
Miks juhtub headele inimestele halba? Miks juhtub kurja headele inimestele?
See vaevab meid kõige enam.
Kas pole mitte hulluks ajav? Miks lapsed kannatavad?
Miks noor 4 lapse ema haigestub tõsisesse vähki?
Miks lapsi kuritarvitatakse?
Miks mu isa vägistas mind 15 aastat järjest,
kuigi ma palvetasin kaua, et see lõppeks, kuna sain päästetud 9-selt?
Miks Ta ei kuulnud mu palvet?
Või siis kuulis, kuid vastas teisel viisil, kui oleksin oodanud.
Kuigi Jumal ei tõstnud mind sellest olukorrast välja, andis Ta jõudu.
Ta ehitas minu sisse midagi, mida saan teiste aitamiseks kasutada.
Peame usaldama Jumala plaani rohkem, mitte aga tegema oma plaane,
olles elu lõpuni segaduses, kui Jumal ei teegi seda, mida lootsime.
Olin aastaid kibestunud.
Ma ei mõistnud, miks Jumal ei vabastanud mind mu olukorrast.
Lõpuks otsustasin, et ei mõtle enam ühtegi päeva sellele.
Pidage see meeles.
Otsustasin piibellikult võita kuri heaga.
Et Jumal saab võtta paha ja teha sellest midagi head.
Seeläbi annan kuradile löögi vastu pead.
Ärge laske vaenlastel oma elu ebaõigluse pärast hävitada.
Mis siis juhtub, kui teismeline....
...teeb enesetapu, kuid tema ahastust ei märgatud?
Kuid kui pastori poeg sureb elektrilöögi kätte koguduse lava all
ning tema isa peab selsamal laval nädal nädala järel jutlustama?
Püüdes loota Jumalale ning uskudes, et Ta on hea?
Kas see pole veidi liig Jumalalt?
Te kas õpite täna Jumala peale lootma või lähete hulluks!
Valige üks variant. Osad teist peavad laskma mõned asjad lihtsalt lahti.
Paranda oma vahekord Jumalaga, et sa saaksid Tema parima osaliseks!
Usalda, et kuigi sa ei mõista sinule juhtunu põhjuseid,
ei muuda see Jumala iseloomu!
Ta on hea, õiglane, õige ja püha Jumal.
Ta armastab sind rohkem kui sa suudad aru saada.
Mis iganes su kogemus ka pole, Jumalal on su elu jaoks plaan.
Sa saad seda nägema!
Õnnelikkus ja rahulolu on keeruline, sest vahest meile tundub,
et me lihtsalt peame teadma, miks, kuigi Jumal ei taha öelda.
Küsime sageli:"Miks, Jumal?" See ajab meid vaid segadusse.
Õige vastus on öelda:"Loodan su peale. Usun, et Sina valitsed kõike.
"Usun, et Sina armastad mind ning kõik lõpeb veel hästi.
Täna pakun taas 4-osalist õpetussarja,
mis räägib, kuidas olla õnnelik ja rahul.
Rahulolu on üks Jumalale kõige enam au toovatest asjadest.
See on osa vaimulikust küpsusest. Kasuta seda võimalust!
Kui tead kedagi, kes on alati õnnetu või rahulolematu,
siis kingi sellele inimesele CD. Räägi talle, et kuulasid seda.
Sa ei pea talle ütlema, et ta seda hirmsasti vajab,
vaid et see teeb rõõmsaks.Tahan, et me kõik naudiksime oma elu!
Tõeline võit ja vabadus ei tähenda probleemivaba elu.
Tõeline vabadus on selles, et me ei lase probleemidel end häirida.
Telli Joycei õpetus "Contentment and Satisfaction" juba täna!
Sa võid elada oma unistuste elu. Tellimisandmed näed ekraanil.
Järgmisel nädalal....
Kui ma ei näeks ühtegi asja sündimas, mida usun, teenin ikkagi Jumalat!
Peame õppima tegema head ja õigeid asju, sellepärast, et see on õige,
mitte püüdes panna Jumalat meile midagi tegema.
Olen enda meelest kristlane, usun Jumalat.
Asjad on kuidagi läinud keeruliseks.
On palju kiirustamist. Tahaksin taas kuulda Tema häält.
Olen võitleud oma usu pärast, andes peaaegu alla.
Joyce Meyeri uus raamat annab uue vaatenurga elule!
Telli "Hearing From God Each Morning."
Kas soovid hakata partneriks?
Vaata, mille jaoks annetusi kasutatakse:www.joycemeyer.com
Tõlge: Lemme-Getter Bogatkin